**VASTUURYHMÄN KOKOUS EMMAUKSESSA 17.1.2023 KLO 17.17 alkaen**

Paikalla: Meri Ala-Kokko (pj), Kirsti Ahonen, Tuula Latvala (siht.), Jarmo Lehtinen, Kalle Mäki, Timo Saarinen ja Anne Vehmas

**Tarjoilu**

Tarjoilusta vastasi Kalle Mäki.

**Kuulumiset**

Käytiin kuulumiskierros.

**Hartaus**

Timo Saarinen piti alkuhartauden.

**Tuomasmessujen verkostotapaaminen Helsingissä 18.-19.3.2023**

Verkostotapaamiseen ilmoittautuminen päättyy 31.1.2023. Osallistumismaksu on 50 euroa. Osallistumismaksuissa tuetaan. Majoittuminen omakustanteisesti. Osallistujat ilmoittautuvat itse tapahtumaan. Paikalla olleista ilmoittivat osallistuvansa Meri, Kirsti, Tuula, Kalle ja Timo.

**Uutiskirje**

Anne Vehmas kertoi saaneensa Helsingin tuomasyhteisön jäsenilleen lähettämän kirjeen. Hän ehdotti, että sellainen voisi toimia meilläkin. Yhteisesti todettiin, että uutiskirje olisi meilläkin tarpeellinen ja toteutettavissa, kun jäsenrekisteri on kunnossa.

**Talouskertomus vuodelta 2022**

Todettiin, että toimintakulut vuonna 2022 olivat huomattavasti pienemmät kuin talousarviossa vuodelle 2022. Henkilöstökulut toteutuivat talousarvion mukaisesti. Suurimmat säästöt syntyivät painatus-, ilmoitus- ja retki-, musiikki- ja ohjelmapalveluosioissa. Rahaa jäi käyttämättä peruuntuneiden messujen takia sekä kuoronjohtajan palkkioista, koska Tuomiokirkkoseurakunnan kanttori Pirjo Mäntyvaara toimi valtaosan vuodesta kuoron johtajana. Käyttämättömiä varoja ei voi siirtää käytettäväksi kuluvana vuonna lukuunottamatta tuomaiden itse keräämia rahoja.

**Toimintasuunnitelman toteutuminen**

Koronatilanne vuonna 2022 rajoitti kokoontumisia alkuvuodesta. Suunnitellusta kolmestatoista messusta toteutui kymmenen. Neljässä messussa oli vieraileva musiikkiryhmä, muissa messuissa musiikista vastasi Tuomaskuoro ja Tuomasorkesteri.

Kävijöitä messuissa oli 200-300, elokuun messussa 700, yhteensä 3108 kävijää.

Kolehtituottoja kertyi 12.341,07 euroa.

Tuomasjatkot järjestettiin pääsääntöisesti messun jälkeisenä maanantaina. Tuomasiltoja järjestettiin kuusi kappaletta. Keväällä teemana oli ”Elämän matkalla”, syksyllä ”Taide uskoa syventämässä”. Tuomaspäiviä oli kaksi, molemmat keväällä.

Viime vuoden toiminnasta voidaan todeta, että toimintaohjeet ovat kunnossa, Tuomasillat ovat olleet antoisia ja Tuomasmessut monipuolisia.

**Kehittämiskohteita**

Monessa asiassa on onnistuttu, mutta kehitettävääkin löytyy. Viestintää on lisättävä ja kehitettävä. Ihmisten kutsuminen messujen tehtäviin vaatii tehostusta. On tehtäviin halukkaiksi ilmoittautuneita, jotka turhaan odottavat kutsua. Oheistapahtumiin kaivataan lisää vapaamuotoisia kohtaamisia. Tälläisia ovat esimerkiksi yhteiset matkat ja vaellukset. Päätettiin, että Meri kysyy Jussi Holopaiselta tuomaille räätälöityä vaellusta.

**Kolehdit**

On epäselvää, sisältyykö meille ilmoitettuihin kolehtisummiin MobilePaylla maksetut summat. Meri otti tehtäväkseen selvittää asiaa.

Pohdittiin, ovatko kaikki sovitut kolehtikohdevelvoitteet täytetty viime vuonna.

**Tulevien messujen kolehtikohteet:**

12.2. Dalitien solidaarisuusverkosto ry, joka päätettiin hyväksyä.

26.3. Naisten pankki

10.4. Tiimi ehdottaa Ruokapankkia, jos ei muuta sovita velvoitteiden täyttämiseksi.

18.5. Aidsorvot

3.9. Lasten pankki

29.10. Ehdotettu Kansan Raamattuseuran kautta Intian orpokoteja

**Tulevat messut ja kokoajat**

12.2. Sinapinsiemen

26.3. Aarne ja Tarja Plukka

10.4. Pääsiäinen: Ahonen, Lampela, Savinainen-Hallfast.

23.4. Tiina Eskelinen

18.5. Helatorstai:. Catarina Ståhle-Nieminen ja Sari Papunen-Asumaniemi

12.6. Kysytty Aleksanterin kirkon lähetysryhmää kokoajaksi, Antto Hautamäki mukana, vielä kokoaja epävarma

23.6. Juhannusaaton Tuomasmessu ilman kokoajaa

10.8. Tapahtumien yön messu Timo Saarinen ja Meri Ala-Kokko, kehityspalvelut

3.9. kokoajana vastuuryhmä

1.10. Lapsiperhemessu, kokoajana Kirsti Ahonen. Kirsti kysyy Iiris Vuorenmaata kaverikseen

29.10. Anne Vehmas. Kolehti Intian orpokotityö, KRS

19.11. Oppilaitostyön tiimi: Risto Korhonen

3.12 Papunen-Asumaniemi ja Ståhle-Nieminen

31.12. Uudenvuoden messu. Kokoaja puuttuu

**Tuomaskäsikirja**

Tuomaskäsikirjan viimeistelemiseksi sovittiin, että Timo katsoo musiikkiosion, Kalle rippiosion, Meri saarnaosion.

Seuraavat nimitykset otetaan käyttöön: kokoaja, alttarirakentajien avustaja (ennen komeronhoitaja), palveluryhmän vastaava, kirkkosalivastaava (ennen emäntä), tiskaaja.

**Tuomaspäivä 15.4.2023**

Tuomaspäivässä on käsitellään Tuomasmessun käsikirjaa, jonka Anne Vehmas esittelee. Näkyryhmä esittelee Tuomasmessun vision. Esittelijät vetävät esittelyn jälkeen käytävän keskustelun. Meri lupasi tilata tapahtumaan ruuat, Tuula hoitaa apuvoimien kanssa tarjoilun. Anne Karholalta kysytään mahdollisuutta tehdä ilmoittautumislinkki.

**Palkkiot Tuomasillan luennoitsijalle**

Päätettiin, että luennoitsijalle voidaan maksaa pieni palkkio (150 euroa) junamatkakustannusten lisäksi, jos hän joutuu yöpymään Tampereella tai saapuu kaukaa Tampereelle.

**Palaute messusta**

Päätettiin, että Emmaus pidetään toistaiseksi maanantaisin varattuna Tuomasjatkoja varten. Tuomasjatkoja voidaan pitää säännöllisest,i jos niille löytyy vastuuhenkilöä. Nyt messun kokoajat saavat itsenäisesti päättää pitävätkö he tuomasjatkot maanantaina vai tapahtuuko messupalaute jotenkin muuten tai toisena päivänä. Sunnuntain (22.1.23) messun Tuomasjatkot ovat totuttuun tapaan maanantaina Emmauksessa.

Messussa käyvien mielipiteiden kuulemista varten päätettiin ottaa uusi palautekäytäntö. Kirkon takaosaan pöydälle tuodaan palautelappuja, jotka voi jättää pöydällä olevaan kippoon. Meri järjestää tämän helmikuun messusta eteenpäin

**Reijo Tuomiston siunaustilaisuus**

Viime perjantaina 13.1. saimme tiedon Reijo Tuomiston kuolemasta. Hän oli Pirkko Tuomiston kanssa Tampereen Tuomasmessujen alulle panija ja pitkäaikainen vaikuttaja ja toimija. Olemme hänelle paljosta kiitollisia.

Päätettiin, että Kalle menee siunaustilaisuuteen ja hankkii Tuomasyhteisön laskuun kukkalaitteen tai kukkamuistamiset. Meri vie ensi sunnuntain messuun adressin, johon halukkaat saavat kirjoittaa nimensä.

**Kokouksen päättäminen**

Puheenjohtaja päätti kokouksen klo 19.50.